CELEX: 22018D0205
Language: et
Date: 2017-05-18 00:00:00
Title: ELi ja Ukraina geograafiliste tähiste allkomitee otsus nr 1/2017, 18. mai 2017, millega võetakse vastu allkomitee kodukord [2018/205]

10.2.2018   
            
            
               ET
            
            
               Euroopa Liidu Teataja
            
            
               L 38/31
            
         ELi JA UKRAINA GEOGRAAFILISTE TÄHISTE ALLKOMITEE OTSUS nr 1/2017,
   18. mai 2017,
   millega võetakse vastu allkomitee kodukord [2018/205]
   ELi ja UKRAINA GEOGRAAFILISTE TÄHISTE ALLKOMITEE,
   võttes arvesse ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelist assotsieerimislepingut, (1) eriti selle artiklit 211,
   ning arvestades järgmist:
   
               (1)
            
            
               Ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepingu (edaspidi „leping“) artikli 486 kohaselt kohaldatakse lepingu osi, sealhulgas IV jaotise („Kaubandus ja kaubandusküsimused“) 9. peatüki („Intellektuaalomand“) 2. jao 3. alajagu („Geograafilised tähised“) ajutiselt alates 1. jaanuarist 2016.
            
         
               (2)
            
            
               Lepingu artiklis 211 on sätestatud, et geograafiliste tähiste allkomitee jälgib lepingu rakendamist ning süvendab lepinguosalistevahelist koostööd ja dialoogi geograafiliste tähiste valdkonnas.
            
         
               (3)
            
            
               Lepingu artikli 211 lõike 2 kohaselt võtab geograafiliste tähiste allkomitee vastu oma kodukorra,
            
         ON VASTU VÕTNUD KÄESOLEVA OTSUSE:
   Artikkel 1
   Võetakse vastu geograafiliste tähiste allkomitee kodukord, mis on esitatud käesoleva otsuse lisas.
   Artikkel 2
   Käesolev otsus jõustub selle vastuvõtmise päeval.
   
      Kiiev, 18. mai 2017
      
         
            ELi ja Ukraina geograafiliste tähiste allkomitee nimel
         
         
            eesistuja
         
         B. PADUCHAK
         
            sekretärid
         
         N. NIKOLAICHUK
         C. F. RASMUSSEN
      
   
   
      (1)  ELT L 161, 29.5.2014, lk 3.
   
      LISA
      
         ELi ja UKRAINA GEOGRAAFILISTE TÄHISTE ALLKOMITEE KODUKORD
      
      Artikkel 1
      Üldsätted
      1.   Ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepingu (1) (edaspidi „leping“) artikli 211 kohaselt moodustatud geograafiliste tähiste allkomitee abistab lepingu artikli 465 lõikes 4 osutatud assotsieerimiskomitee kaubanduskoosseisu tema ülesannete täitmisel.
      2.   Geograafiliste tähiste allkomitee täidab lepingu artiklis 211 sätestatud ülesandeid.
      3.   Geograafiliste tähiste allkomiteesse kuuluvad Euroopa Komisjoni ja Ukraina ametnikud, kes vastutavad geograafiliste tähiste valdkonna küsimuste eest.
      4.   Kumbki lepinguosaline määrab delegatsiooni juhi, kes on kontaktisik kõikides allkomiteega seotud küsimustes.
      5.   Delegatsiooni juhid tegutsevad eesistujana kooskõlas artikliga 2.
      6.   Mõlemad delegatsiooni juhid võivad delegeerida kõik või osa oma ülesannetest määratud asetäitjale ja sellisel juhul kehtivad kõik järgnevad viited delegatsiooni juhile samaväärselt määratud asetäitja kohta.
      7.   Käesolevas kodukorras kasutatakse lepingu artiklis 482 sätestatud lepinguosaliste määratlust.
      Artikkel 2
      Eesistuja
      Geograafiliste tähiste allkomitee eesistuja ülesandeid täidab 12 kuu pikkuse ametiaja kaupa vaheldumisi kumbki lepinguosaline. Esimene 12 kuuline ametiaeg algab esimese assotsieerimisnõukogu koosoleku toimumise kuupäeval ja lõpeb sama aasta 31. detsembril.
      Artikkel 3
      Koosolekud
      1.   Kui lepinguosalised ei ole kokku leppinud teisiti, tuleb geograafiliste tähiste allkomitee kokku ühe lepinguosalise taotluse korral vaheldumisi liidus ja Ukrainas ning mitte hiljem kui 90 päeva jooksul alates taotluse esitamisest.
      2.   Geograafiliste tähiste allkomitee koosoleku kutsub kokku eesistuja lepinguosaliste kokkulepitud kuupäeval ja kohas. Kui lepinguosalised ei lepi kokku teisiti, saadab eesistuja allkomitee liikmetele koosolekukutse hiljemalt 28 kalendripäeva enne koosoleku algust.
      3.   Võimaluse korral kutsutakse geograafiliste tähiste allkomitee korralised koosolekud kokku aegsasti enne assotsieerimiskomitee kaubanduskoosseisu korralist koosolekut.
      4.   Erandkorras võib geograafiliste tähiste allkomitee koosolekuid pidada lepinguosaliste mis tahes kokkulepitud tehnoloogiliste vahendite abil, sealhulgas videokonverentsina.
      Artikkel 4
      Delegatsioonid
      Enne iga koosolekut teavitavad lepinguosalised teineteist artiklis 5 sätestatud geograafiliste tähiste allkomitee sekretariaadi kaudu oma delegatsiooni kavandatavast koosseisust.
      Artikkel 5
      Sekretariaat
      Geograafiliste tähiste allkomitee sekretäridena tegutsevad ühiselt Euroopa Komisjoni ja Ukraina esindajad, kelle nimetavad ametisse delegatsiooni juhid ning kes täidavad sekretäri ülesandeid ühiselt vastastikuse usalduse ja koostöö vaimus.
      Artikkel 6
      Kirjavahetus
      1.   Geograafiliste tähiste allkomiteele adresseeritud kirjavahetus suunatakse emma-kumma lepinguosalise sekretärile, kes omakorda teavitab teist sekretäri.
      2.   Sekretariaat tagab, et geograafiliste tähiste allkomiteele adresseeritud kirjad edastatakse eesistujale ja saadetakse asjakohasel juhul edasi vastavalt artiklile 7.
      3.   Eesistuja kirjad saadab tema nimel lepinguosalistele geograafiliste tähiste allkomitee sekretariaat. Vajaduse korral saadetakse kõnealune kirjavahetus edasi vastavalt artiklile 7.
      Artikkel 7
      Dokumendid
      1.   Dokumente edastatakse geograafiliste tähiste allkomitee sekretariaadi kaudu.
      2.   Lepinguosaline edastab oma dokumendid oma sekretärile. Sekretär edastab kõnealused dokumendid teise lepinguosalise sekretärile.
      3.   Liitu esindav sekretär saadab dokumendid edasi liidu asjaomastele esindajatele ning edastab sellise kirjavahetuse koopia süstemaatiliselt Ukrainat esindavale sekretärile ja assotsieerimiskomitee kaubanduskoosseisu sekretäridele.
      4.   Ukrainat esindav sekretär saadab dokumendid edasi Ukraina asjaomastele esindajatele ning edastab sellise kirjavahetuse koopia süstemaatiliselt liitu esindavale sekretärile ja assotsieerimiskomitee kaubanduskoosseisu sekretäridele.
      Artikkel 8
      Konfidentsiaalsus
      Kui lepinguosalised ei otsusta teisiti, ei ole geograafiliste tähiste allkomitee koosolekud avalikud.
      Kui lepinguosaline esitab geograafiliste tähiste allkomiteele konfidentsiaalsena tähistatud teavet, käsitab teine lepinguosaline seda teavet konfidentsiaalse teabena.
      Artikkel 9
      Koosolekute päevakorrad
      1.   Geograafiliste tähiste allkomitee sekretariaat koostab lepinguosaliste ettepanekute põhjal iga koosoleku jaoks vastavalt artiklile 10 esialgse päevakorra ning operatiivjärelduste kavandi. Esialgne päevakord sisaldab punkte, mille päevakorda lisamise taotluse koos asjakohaste dokumentidega on üks lepinguosaline esitanud geograafiliste tähiste allkomitee sekretariaadile hiljemalt 21 kalendripäeva enne koosoleku kuupäeva.
      2.   Esialgne päevakord koos asjaomaste dokumentidega saadetakse artikli 7 kohaselt edasi vähemalt 15 kalendripäeva enne koosoleku algust.
      3.   Eesistuja ja teise delegatsiooni juht kinnitavad päevakorra iga koosoleku alguses. Lepinguosaliste nõusolekul võib päevakorda lisada esialgses päevakorras kajastamata punkte.
      4.   Eesistuja võib vajaduse korral ja teise lepinguosalise nõusolekul kutsuda geograafiliste tähiste allkomitee koosolekutele vaatlejana osalema lepinguosaliste teiste organite esindajaid või sõltumatuid eksperte, kes esitavad teavet konkreetse teema kohta. Lepinguosalised tagavad, et kõnealused vaatlejad järgivad konfidentsiaalsusega seotud nõudeid.
      5.   Kui konkreetse juhtumi asjaolud seda nõuavad, võib eesistuja pärast lepinguosalistega konsulteerimist lühendada lõigetes 1 ja 2 esitatud tähtaegu.
      Artikkel 10
      Protokollid ja operatiivjäreldused
      1.   Mõlemad sekretärid koostavad ühiselt iga koosoleku protokolli kavandi.
      2.   Tavaliselt lisatakse protokolli vastavatesse päevakorrapunktidesse
      
                  a)
               
               
                  koosolekul osalejate, osalejaid saatvate ametnike ning koosolekul osalevate vaatlejate nimekiri,
               
            
                  b)
               
               
                  geograafiliste tähiste allkomiteele esitatud dokumendid;
               
            
                  c)
               
               
                  seisukohad, mille geograafiliste tähiste allkomitee liige on palunud protokolli kanda, ning
               
            
                  d)
               
               
                  vajaduse korral ka koosolekul tehtud operatiivjäreldused, millele on osutatud lõikes 4.
               
            3.   Protokolli kavand esitatakse geograafiliste tähiste allkomiteele heakskiitmiseks. Protokolli kavand kiidetakse heaks 28 kalendripäeva jooksul pärast geograafiliste tähiste allkomitee iga koosolekut. Kõigile artiklis 7 osutatud adressaatidele edastatakse heakskiidetud protokolli koopia.
      4.   Geograafiliste tähiste allkomitee koosoleku eesistujaks oleva lepinguosalise sekretär koostab iga koosoleku operatiivjärelduste kavandi, mis saadetakse lepinguosalistele edasi koos päevakorraga reeglina hiljemalt 15 kalendripäeva enne järgmist koosolekut. Kui ei ole kokku lepitud teisiti, ajakohastatakse kõnealust kavandit koosoleku edenedes nii, et koosoleku lõppedes võtab geograafiliste tähiste allkomitee vastu operatiivjäreldused, milles kajastuvad lepinguosaliste poolt kokku lepitud järelmeetmed. Pärast heakskiitmist lisatakse operatiivjäreldused protokollile ning nende rakendamine vaadatakse läbi geograafiliste tähiste allkomitee järgmistel koosolekutel. Selleks võtab geograafiliste tähiste allkomitee vastu vormi, mis võimaldab siduda iga tegevuspunkti konkreetse tähtajaga.
      Artikkel 11
      Otsused
      1.   Geograafiliste tähiste allkomiteel on õigus võtta vastu otsuseid lepingu artikli 211 lõikes 3 sätestatud juhtudel. Otsused võetakse vastu lepinguosaliste konsensuse alusel pärast riigisisese vastuvõtmismenetluse lõpuleviimist. Otsused on siduvad lepinguosalistele, kes võtavad asjakohaseid meetmeid nende rakendamiseks.
      2.   Igale otsusele kirjutab alla kummagi lepinguosalise esindaja. Ilma et see piiraks lõike 3 kohaldamist, kirjutavad esindajad kõnealustele dokumentidele alla selle koosoleku ajal, kus asjaomane otsus vastu võeti.
      3.   Lepinguosaliste kokkuleppel võib geograafiliste tähiste allkomitee vastu võtta otsuseid kirjaliku menetluse teel pärast asjaomaste sisemenetluste lõpuleviimist. Kirjalik menetlus koosneb ametlikust teadete vahetusest mõlema sekretäri vahel, kes tegutsevad kokkuleppel lepinguosalistega. Sel eesmärgil edastatakse ettepaneku tekst artikli 7 kohaselt ja määratakse vähemalt 21 kalendripäeva pikkune tähtaeg, mille jooksul tuleb teha teatavaks kõik reservatsioonid või muudatusettepanekud. Pärast lepinguosalistega konsulteerimist võib eesistuja lühendada käesolevas lõikes esitatud tähtaegu, kui konkreetse juhtumi asjaolud seda nõuavad. Kui tekst on kokku lepitud, kirjutavad mõlema lepinguosalise esindajad otsusele alla.
      4.   Geograafiliste tähiste allkomitee aktide pealkiri on „otsus“. Iga otsus jõustub selle vastuvõtmise päeval, kui otsuses ei ole sätestatud teisiti.
      5.   Geograafiliste tähiste allkomitee otsused kinnitavad mõlemad sekretärid.
      6.   Otsused saadetakse edasi mõlemale lepinguosalisele.
      7.   Assotsieerimiskomitee kaubanduskoosseisu sekretariaati teavitatakse geograafiliste tähiste allkomitee otsustest, aruannetest ja kogu muust kokkulepitud tegevusest.
      8.   Kumbki lepinguosaline võib otsustada avaldada geograafiliste tähiste allkomitee otsused oma ametlikus väljaandes.
      Artikkel 12
      Aruanded
      1.   Geograafiliste tähiste allkomitee esitab assotsieerimiskomitee kaubanduskoosseisule aruande koosseisu igal korralisel koosolekul.
      2.   Aruanded võetakse vastu lepinguosaliste konsensuse alusel ja nende pealkiri on „aruanne“. Aruanded saadetakse edasi mõlemale lepinguosalisele.
      3.   Artikli 11 lõigetes 2 ja 3 sätestatud otsuste vastuvõtmise menetlust kohaldatakse aruannete suhtes mutatis mutandis.
      Artikkel 13
      Keeled
      1.   Geograafiliste tähiste allkomitee töökeeled on inglise ja ukraina keel.
      2.   Kui ei ole otsustatud teisiti, võtab geograafiliste tähiste allkomitee oma arutelude aluseks nimetatud keeltes koostatud dokumendid.
      Artikkel 14
      Kulud
      1.   Lepinguosalised kannavad ise kõik geograafiliste tähiste allkomitee koosolekutel osalemisega seotud kulud, sealhulgas personali-, sõidu-, elamis-, posti- ja telekommunikatsioonikulud.
      2.   Koosolekute korraldamise ja dokumentide paljundamisega seotud kulud kannab koosolekut korraldav lepinguosaline.
      3.   Kulud, mis on seotud koosolekute suulise ning dokumentide kirjaliku tõlkega inglise ja ukraina keelde või keelest, nagu on ette nähtud artikli 13 lõikega 1, kannab koosolekut korraldav lepinguosaline.
      Kulud, mis on seotud suulise ja kirjaliku tõlkega muudesse keeltesse või muudest keeltest, kannab tõlget nõudev lepinguosaline ise.
      Artikkel 15
      Muutmine
      Käesolevat kodukorda võib muuta geograafiliste tähiste allkomitee otsusega vastavalt lepingu artikli 211 lõikele 2.
      
         (1)  ELT L 161, 29.5.2014, lk 3.